CELEX: 32012D0764
Language: fi
Date: 2012-12-06 00:00:00
Title: 2012/764/EU: Neuvoston päätös, annettu 6 päivänä joulukuuta 2012 , Irlannin esittämästä pyynnöstä osallistua joihinkin Schengenin säännöstön määräyksiin, jotka koskevat vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamista

11.12.2012   
            
            
               FI
            
            
               Euroopan unionin virallinen lehti
            
            
               L 337/48
            
         NEUVOSTON PÄÄTÖS,
   annettu 6 päivänä joulukuuta 2012,
   Irlannin esittämästä pyynnöstä osallistua joihinkin Schengenin säännöstön määräyksiin, jotka koskevat vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamista
   (2012/764/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, osaksi Euroopan unionia sisällytetystä Schengenin säännöstöstä tehdyn pöytäkirjan (N:o 19), jäljempänä ’Schengen-pöytäkirja’, 4 artiklan,
   ottaa huomioon Irlannin hallituksen neuvoston puheenjohtajalle 14 päivänä maaliskuuta 2012 päivätyllä kirjeellä esittämän pyynnön saada osallistua tiettyihin tuossa kirjeessä mainittuihin Schengenin säännöstön määräyksiin,
   sekä katsoo seuraavaa:
   
               (1)
            
            
               Neuvosto on päätöksellään 2002/192/EY (1) antanut Irlannille luvan osallistua joihinkin Schengenin säännöstön määräyksiin tuossa päätöksessä säädetyin edellytyksin.
            
         
               (2)
            
            
               Euroopan parlamentti ja neuvosto antoivat 25 päivänä lokakuuta 2011 asetuksen (EU) N:o 1077/2011 vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta (2), jäljempänä ’virasto’.
            
         
               (3)
            
            
               Asetuksen (EU) N:o 1077/2011 mukaan virasto vastaa toisen sukupolven Schengenin tietojärjestelmän (SIS II), viisumitietojärjestelmän (VIS) ja Eurodac-järjestelmän operatiivisesta hallinnoinnista, ja sen vastuulle voidaan antaa asiaa koskevan säädöksen nojalla muiden vapauden, turvallisuuden ja oikeuden alueen laaja-alaisten tietojärjestelmien valmistelu, kehittäminen ja operatiivinen hallinnointi Euroopan unionin toiminnasta tehdyn sopimuksen kolmannen osan V osaston perusteella.
            
         
               (4)
            
            
               Virasto on yksi oikeushenkilö ja sillä on yhtenäinen organisatorinen ja rahoituksellinen rakenne. Tätä varten virasto perustettiin Euroopan unionin toiminnasta tehdyn sopimuksen 288 artiklan mukaisesti yhdellä säädöksellä, jota sovelletaan kaikilta osiltaan kaikissa jäsenvaltioissa, joita se sitoo. Tämän takia asetusta (EU) N:o 1077/2011 ei voida soveltaa Irlantiin osittain. Näin ollen olisi toteutettava tarvittavat toimenpiteet sen varmistamiseksi, että asetusta (EU) N:o 1077/2011 voidaan kaikilta osiltaan soveltaa Irlantiin.
            
         
               (5)
            
            
               SIS II on osa Schengenin säännöstöä. SIS II:n perustamista, toimintaa ja käyttöä säännellään Euroopan parlamentin ja neuvoston asetuksella (EY) N:o 1987/2006 (3) ja neuvoston päätöksellä 2007/533/YOS (4). Irlanti on kuitenkin osallistunut ainoastaan päätöksen 2002/192/EY 1 artiklan a alakohdan ii alakohdassa tarkoitettuja Schengenin säännöstön määräyksiä koskevan päätöksen 2007/533/YOS hyväksymiseen.
            
         
               (6)
            
            
               Myös VIS on osa Schengenin säännöstöä. Irlanti ei osallistunut VIS:n perustamista, toimintaa ja käyttöä sääntelevien päätöksen 2004/512/EY (5), asetuksen (EY) N:o 767/2008 (6) ja päätöksen 2008/633/YOS (7) hyväksymiseen eivätkä ne sido sitä.
            
         
               (7)
            
            
               Eurodac-järjestelmä ei ole osa Schengenin säännöstöä. Irlanti on osallistunut Eurodac-järjestelmän perustamista, toimintaa ja käyttöä koskevan neuvoston asetuksen (EY) N:o 2725/2000 (8) hyväksymiseen ja asetus sitoo sitä. Mitä tulee asetuksen (EU) N:o 1077/2011 Eurodac-järjestelmään liittyviin säännöksiin, Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan (N:o 21) 1 ja 2 artiklan mukaisesti Irlanti ei kuitenkaan osallistunut asetuksen (EU) N:o 1077/2011 hyväksymiseen eikä asetus näin ollen sido sitä eikä asetusta sovelleta siihen.
            
         
               (8)
            
            
               Irlanti ilmoitti Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan (N:o 21) 4 artiklan mukaisesti komissiolle ja neuvostolle 14 päivänä maaliskuuta 2012 päivätyillä kirjeillä aikomuksestaan hyväksyä asetuksen (EU) N:o 1077/2011 Eurodac-järjestelmään liittyvät säännökset.
            
         
               (9)
            
            
               Komissio vahvisti Euroopan unionin toiminnasta tehdyn sopimuksen 331 artiklan 1 kohdassa määrätyn menettelyn mukaisesti 18 päivänä heinäkuuta 2012 annetulla päätöksellä C(2012) 4881, että asetusta (EU) N:o 1077/2011 sovelletaan Irlantiin siltä osin kuin sen säännökset liittyvät Eurodac-järjestelmään. Tuossa päätöksessä säädetään, että asetus (EU) N:o 1077/2011 tulee voimaan Irlannin osalta samana päivänä kuin neuvoston päätös Irlannin pyynnöstä osallistua asetuksen (EU) N:o 1077/2011 säännöksiin, jotka liittyvät SIS II:een, sellaisena kuin siitä säädetään asetuksessa (EY) N:o 1987/2006, sekä VIS:ään.
            
         
               (10)
            
            
               Koska ensimmäinen edellytys Irlannin osallistumiselle asetuksen (EU) N:o 1077/2011 Eurodac-järjestelmään liittyviin säännöksiin täyttyy komission hyväksyttyä päätöksen C(2012) 4881 ja koska Irlanti osallistuu SIS II:een liittyviin säännöksiin osittain, sillä on oikeus osallistua viraston toimintoihin siltä osin kuin virasto vastaa SIS II:n operatiivisesta hallinnoinnista päätöksen 2007/533/YOS mukaisesti sekä Eurodac-järjestelmän operatiivisesta hallinnoinnista.
            
         
               (11)
            
            
               Jotta varmistetaan perussopimusten sekä sovellettavien pöytäkirjojen noudattaminen ja samalla turvataan asetuksen (EU) N:o 1077/2011 yhtenäisyys ja johdonmukaisuus, Irlanti on pyytänyt 14 päivänä maaliskuuta 2012 päivätyllä kirjeellä saada osallistua mainittuun asetukseen Schengen-pöytäkirjan 4 artiklan mukaisesti siltä osin kuin virasto vastaa asetuksen (EY) N:o 1987/2006 mukaisesti SIS II:n operatiivisesta hallinnoinnista sekä VIS:n operatiivisesta hallinnoinnista.
            
         
               (12)
            
            
               Neuvosto tunnustaa Irlannin oikeuden esittää Schengen-pöytäkirjan 4 artiklan mukaisesti pyyntö saada osallistua asetukseen (EU) N:o 1077/2011 siltä osin kuin Irlanti ei osallistu mainittuun asetukseen muilla perusteilla.
            
         
               (13)
            
            
               Irlannin osallistuminen asetukseen (EU) N:o 1077/2011 ei vaikuta siihen, että Irlanti ei tällä hetkellä osallistu eikä voi osallistua kolmansien maiden kansalaisten vapaata liikkuvuutta, viisumipolitiikkaa ja jäsenvaltioiden ulkorajojen ylittämistä koskeviin Schengenin säännöstön määräyksiin. Asetuksessa (EU) N:o 1077/2011 on sen vuoksi tähän Irlannin erityisasemaan liittyviä erityisiä säännöksiä, erityisesti siltä osin kuin on kyse rajoitetusta äänioikeudesta viraston hallintoneuvostossa.
            
         
               (14)
            
            
               Euroopan unionin neuvoston sekä Islannin tasavallan ja Norjan kuningaskunnan välillä viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen (9) 3 artiklan mukaisesti perustetulle sekakomitealle on ilmoitettu tämän päätöksen valmistelusta mainitun sopimuksen 5 artiklan mukaisesti.
            
         
               (15)
            
            
               Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen (10) 3 artiklan mukaisesti perustetulle sekakomitealle on ilmoitettu tämän päätöksen valmistelusta mainitun sopimuksen 5 artiklan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2002/192/EY mukaisesti Irlanti osallistuu vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annettuun asetukseen (EU) N:o 1077/2011 siltä osin kuin asetus liittyy viisumitietojärjestelmän (VIS) ja niiden toisen sukupolven Schengen-tietojärjestelmän (SIS II) osien, joihin Irlanti ei osallistu, operatiiviseen hallinnointiin.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
   
      Tehty Brysselissä 6 päivänä joulukuuta 2012.
      
         
            Neuvoston puolesta
         
         
            Puheenjohtaja
         
         L. LOUCA
      
   
   
      (1)  EYVL L 64, 7.3.2002, s. 20.
   
      (2)  EUVL L 286, 1.11.2011, s. 1.
   
      (3)  EUVL L 381, 28.12.2006, s. 4.
   
      (4)  EUVL L 205, 7.8.2007, s. 63.
   
      (5)  Neuvoston päätös 2004/512/EY, tehty 8 päivänä kesäkuuta 2004, viisumijärjestelmän (VIS) perustamisesta (EUVL L 213, 15.6.2004, s. 5).
   
      (6)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).
   
      (7)  Neuvoston päätös 2008/633/YOS, tehty 23 päivänä kesäkuuta 2008, jäsenvaltioiden nimeämien viranomaisten ja Europolin pääsystä tekemään hakuja viisumitietojärjestelmästä (VIS) terrorismirikosten ja muiden vakavien rikosten torjumiseksi, havaitsemiseksi ja tutkimiseksi (EUVL L 218, 13.8.2008, s. 129).
   
      (8)  Neuvoston asetus (EY) N:o 2725/2000, annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (EYVL L 316, 15.12.2000, s. 1).
   
      (9)  EYVL L 176, 10.7.1999, s. 36.
   
      (10)  EUVL L 53, 27.2.2008, s. 52.